Klubbens mangeårige president Ernesto Ceresini fikk dessverre aldri oppleve opprykket. Han gikk bort i februar 1990 - få måneder før opprykket ble sikret. Sønnen hans Fulvio Ceresini solgte sin majoritetsandel i klubben til den lokale meierigiganten Parmalat, som var drevet av Calisto Tanzi. Tilknytningen til Parmalat ble tydelig understreket av firmalogoen som prydet drakten. Vervet som klubbpresident ga Tanzi til kollegaen Giorgio Pedraneschi.